|  |  |  |
| --- | --- | --- |
| **N Á R O D N Á R A D A  S L O V E N S K E J R E P U B L I K Y** | | |
| **VI. volebné obdobie** | | |
|  | | |
|  | | Číslo: |
|  | | |
|  | | |
|  | | |
|  | | |
|  | | |
|  | | |
|  | | |
| **N á v r h**    poslancov Národnej rady Slovenskej republiky  Viliama NOVOTNÉHO a  Pavla FREŠA | | |
|  | | |
| **n a  v y d a n i e** | | |
|  | | |
| zákona, ktorým sa mení a dopĺňa  zákon č. 135/1961 Zb. o pozemných komunikáciách (cestný zákon)  v neskoršom znení a o zmene a doplnení zákona SNR 564/1991 Zb. o obecnej polícii v neskoršom znení | | |
|  | | |
| Predkladajú: | Návrh na uznesenie: | |
|  |  | |
| Viliam N o v o t n ý v. r. | Národná rada Slovenskej republiky | |
| Pavol F r e š o v. r. | **s c h v a ľ u j e** | |
|  | návrh poslancov Národnej rady Slovenskej republiky Viliama Novotného a Pavla Freša na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon), v neskoršom znení a zmene a doplnení zákona SNR 564/1991 Zb. o obecnej polícii v neskoršom znení | |
|  | | |
| Bratislava, január 2013 | | |

Národná rada Slovenskej republiky sa uzniesla na tomto zákone:

**Čl. I**

**Zákon č. 135/1961 Zb. o pozemných komunikáciách (cestný zákon) sa mení a dopĺňa takto:**

1. § 8 ods. 9 znie:

Na území Slovenskej republiky s výnimkou hraničných priechodov meranie hmotnosti, nápravových tlakov a rozmerov vozidla zabezpečujú

1. na diaľniciach, rýchlostných cestách a cestách 1. triedy správcovia diaľnic a ciest 1.triedy v súčinnosti s útvarmi Policajného zboru
2. na cestách 2. a 3. triedy a miestnych komunikáciách správcovia ciest v súčinnosti s útvarmi Policajného zboru alebo príslušníkmi Obecnej polície
3. V § 8 sa vkladá nový odsek 9a, ktorý znie:

Vodič je povinný podrobiť sa pokynom fyzickej osoby obsluhujúcej zariadenie na meranie vozidiel a uviesť východiskové miesto a miesto určenia uskutočňovanej prepravy. Ak sa pri vozidle zistilo, že sa prekročila celková prípustná hmotnosť alebo šírka nad 3,0 m, alebo výška nad 4,5 m, dopravca nesmie pokračovať v jazde bez povolenia na zvláštne užívanie (odsek 1), ktoré mu vydá príslušný cestný správny orgán (§ 3) po zaplatení zvýšeného správneho poplatku podľa osobitného predpisu. 1c) Za nadmernú alebo nadrozmernú prepravu, ktorá neprekračuje uvedené miery, správca komunikácie oznámi zistenú nadmernú alebo nadrozmernú prepravu príslušnému cestnému správnemu orgánu (§ 3). Cestný správny orgán dodatočne vyberie rozhodnutím zvýšený správny poplatok podľa osobitného predpisu. 1c)

**Čl. II**

**Zákon SNR č. 564/1991 Zb. o obecnej polícii sa mení a dopĺňa takto:**

V § 3 ods. 1 sa za písm. i na konci pripája písm. j, ktoré znie:

„j) zabezpečuje a plní úlohy podľa osobitného predpisu7) “

Poznámka pod čiarou k odkazu 7 znie: § 8 ods. 9 a ods. 9a zákona č. 135/1961 Zb. o pozemných komunikáciách (cestný zákon).

Ostatné odkazy sa prečíslujú.

**Čl. III**

Tento zákon nadobúda účinnosť 1. apríla 2013.